Rikunarita-ORG/Wikinium huggingface dataset:
# Reino (biologia)

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

**DominioReinoTroncon/
divisionClaseOrdenFamiaGeneroEspecieReino** (Latin: *Regnum*) ta e di dos rango taxonomico (of taxon) mas halto den e clasificacion di organismonan (taxonomia). E taxon reino ta parti den troncon of division (pa mata). Reino Den biologia ta reconoce cuater reino: esta animal, mata, bacteria, y beskem. E definicion ta un anticua, sin embargo util pa clasifica e reino a base di elementonan structural di un cel.

E tres elementonan structural di un cel ta muraya celular (Hulandes: *celwand*), chloroplastnan y nucleo. A base di e sistema di cuater reino; celnan di animal no tin muraya celular, celnan di mata ta e unico cu ta contene chloroplastnan (responsabel pa e color berde den mata), celnan di bacteria no ta contene un nucleo, y alafin celnan di beskem ta casi similar na esun di mata pero sin chloroplastnan.

Sistema di cuater reino|  |  | Elementonan structural di cel |
| --- | --- | --- |
|  |  | Muraya celular | Chloroplastnan | Nucleo |
| Reino | Animal |  |  |  |
| Mata |  |  |  |
| Bacteria |  |  |  |
| Beskem |  |  |  |
| Leyenda: ■ si ■ no |

|  |
| --- |
| Fuente, nota i/òf referensia |
# Vertebrata

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Vertebrata |
| --- |
|  |
| Klasifikashon taksonomiko |
|
Reino:
Animalia

Supertronkon:
Deuterostomia

Tronkon:
Chordata

 |
| suptronkon |
| **Vertebrata** Cuvier, 1812 |
|  |
| Imágen riba  Wikimedia Commons |
| Vertebrata riba  Wikispecies |
| WoRMS |
| [Editá Wikidata] · [Manual] |

**Vertebrata** (of **vertebrado**) ta forma un suptronkon di choradata. Nan ta distinguí pa e presensia di un kolòm vertebral, un kranéo, i sèlnan di leishi neural (*crista neuralis*). Vertebratanan ta inkluí piská (inkluí *Agnatha*), anfibio, reptil, para, i mamíferonan.

Vertebrata ta forma e sekshon mas grandi *chordata*, animal ku e disposishon di poseé un *chorda dorsalis*. Mas o ménos 70.000 espesie di vertebrata a wòrdu deskribí sientífikamente. Mas o ménos sinku porshento di tur espesie di animal konosí ta vertebrata; e sobrá 95 porshento ta invertebrata. Esakinan ta inkluí, entre otro, *arthropoda* y molusko.

## Deskripshon

Tin un variashon grandi den tamaño di kurpa i siklo di bida den Vertebratanan. E espesie mas grandi konosí ta e bayena blou (*Balaenoptera musculus*), ku por alkansá un largura di te ku 33 meter. E espesie di vertebrata mas chikitu ta probablemente un tipo di dori (*Paedophryne amauensis*), ku ta krese ta ku mas o ménos 7,7 milimeter largu. E vertebrata ku ta biba mas kòrtiku, *Eviota sigillata*, un piská chikitu di ref di koral, ta kompletá su siklo di bida denter di solamente ocho siman, miéntras e vertebrata ku ta biba mas largu, e tribon di groenlandia (*Somniosus microcephalus*), por biba pa te ku 400 aña.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Vertebrata riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Mamífero

| Mamífero |
| --- |
|  |
| Klasifikashon taksonomiko |
|
Reino:
Animalia

Tronkon:
Chordata

Suptronkon:
Vertebrata

Superklase:
Amniota

*Klade*:
Synapsida

 |
| Klase |
| **Mammalia** Linnaeus, 1758 |
|  |
| Imágen riba  Wikimedia Commons |
| Mamífero riba  Wikispecies |
| WoRMS |
| [Editá Wikidata] · [Manual] |

**Mamífero** (Mammalia) ta un klase di vertebrata di sanger kayente. Mayoria espesie ta duna lus *viviparto* i kría ku lechi'i mama. Mamífero ta pertenesé na Amniota i ta relashona ku reptil i para. Karakterístika karakterístiko ta inkluí, entre otro, kabei protektivo, selebro desaroyá, i e struktura spesifiko di nan kráneo.

Tin mas ku 6.400 espesie eksistente konosí paden e klase di mamífero. Mas o ménos 200 di nan ta aparesé denter Oropa. E rikesa di espesie ta e mas grandi den Medio Oriente i Afrika. Mayoria mamífero ta biba riba tera, pero tambe tin espesie ku ta bula (manera raotn di anochi), i espesienan akuatiko (manera bayena). Mamífero por ta karnivor òf herbivor. E animalnan eksistente di mas grandi ku a yega di biba ta bayena blou (*Balaenoptera musculus*) i riba tera e olifante afrikano di sabana (*Loxodonta africana*). Mamífero ta wòrdu hañá kasi tur kaminda riba Tera, ku ekspeshon di habitatnan mas ekstremo. Hende tambe ta un mamífero.

Mamífero ta den estado pa por komuniká den diferente manera ku otro pa medio di zonido, holó, i señal. Mayoria di mamífero ta biba den grupo i ta forma strukturanan sosial, manera harem òf herarkia. Algun espesie ta solitario i tin un estilo di bida teritorial.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Mamífero riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Famia (biologia)

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*

**DominioReinoTroncon/
divisionClaseOrdenFamiaGeneroEspecieFamia** (Latin: *Familia*), den biologia, ta parti di un orden y ta consisti di un of mas genero. Den otro palabra, famia ta un di e rangonan taxonomico mas importante den taxonomia despues di especie y genero. Un Famia ta inclui un of mas genero cual cada un ta contene un of mas especie. Den perspectiva di evolucion, organismonan den e mesun famia ta relaciona na otro.

|  |
| --- |
| Fuente, nota i/òf referensia |
# Género (biologia)

**DominioReinoTronkon/
divishonKlaseÓrdenFamiaGéneroEspesie**

Un **género** (plural: génera) ta un rango taxonómiko direktamente superior di espesie. E nòmber sientífiko di un espesie semper ta konsistí di dos parti: e nòmber di género (ku un lèter mayúskulo) i e nòmber ku ta bedei e espesie (ku lèternan minúskulo). Por ehèmpel: *Panthera leo* pa e leon.

Direktamente superior di un género tin e rango di subfamia, i den subfamia mas grandi tin biaha tambe un tribu. Género por wòrdu dividí mas aleu den subgénero, si ta nesesario.

Espesie denter di e mesun género ta mas serka relashoná ku otro espesie di otro género. Por ehèmpel, e tiger (*Panthera tigris*) i e leon (*Panthera leo*) ta pertenesé na e género *Panthera*, loke ta indiká nan relashon estrecho.

Nombernan sientífiko di género semper ta wòrdu skirbí den kursivo, ku e nòmber di género ta kuminsá ku un lèter mayúskulo, por ehèmpel *Panthera*. Esaki ta konta tambe pa e nòmber sientífiko kompleto di un espesie, manera *Panthera leo*.

Den publikashonnan biológiko, e nòmber di e género hopi biaha ta wòrdu abreviá ora e konteksto ta obvio kaba. Por ehèmpel, *Drosophila melanogaster* (lèbèlèbè) por wòrdu abreviá pa *D. melanogaster*.

Pa espesienan fossiel, manera dinosouro, solamente e nòmber di género ta wòrdu usá hopi biaha. Esaki ta pasobra hopi género fossiel ta *monotípiko*: nan ta inkluí solamente un espesie konosí.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Género (biologia) riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Espesie

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

**DominioReinoTronkon/
divishonKlaseÓrdenFamiaGéneroEspesie**

Den biologia, un **espesie** (Aruba: **especie**, derivá di latin: *species*) ta un unidat elemental den e klasifikashon di organismo (taksonomia). Un definishon komunmente usá ta ku un espesie ta konsistí di tur individuo ku por reprodusí entre nan mes bou di kondishonnan natural (p.e. sin intervenshon humano) i produsí desendientenan fértil. E individuonan denter di un espesie ta mustra similaridatnan morfológiko i genétiko, pero tambe diferensianan mutuo (variashon natural), manera variante di koló, diferensia den tamaño òf variashonnan den komportashon. En kòrto, un espesie ta un grupo di organismo reproduktivamente homogéneo, ounke den transkurso di tempu i espasio tin hopi mutashon.

Un espesie semper ta wòrdu poné den un género, i espesienan ku ta famia ta huntu den e mesun género. Un espesie por wòrdu dividí den vários supespesie i esakinan na nan turno den variedatnan, a base di diferensianan chikitu ku ta wòrdu konsiderá menor. E orígen di espesie nobo for di esnan eksistente, esta formashon di espesie òf espesiashon, ta e enfoke di investigashon den e ramo di biologia evolutivo.

E demarkashon di un espesie for di otro espesie ta arbitrario te na sierto grado, pasobra e ta dependé parsialmente di e huisio di e spesialista ku ta saminá. Ademas di karakterístikanan morfológiko i anatómiko, otro karakterístikanan tambe ta wòrdu usá den organismonan no-fósil pa determiná relashon, manera krusamentu mutuo i e sekuensia di aminoásidonan den proteina òf di e basenan den DNA i RNA. DNA i RNA ta wòrdu hañá den e núkleo di sèl, den mitokondria, den plastidio i ribosómanan den e sitoplasma. Den paleogenétika, muestranan di restunan fósil di organismonan ta wòrdu analisá pa DNA i RNA.

|  |
| --- |
| Fuente, nota i/òf referensia |
# 1904

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Aña 1904 |
| --- |
| Añanan:  | << · < · 1903 · **1904** · 1905 · > · >> |
| Siglonan:  | << · siglo 19 · **siglo 20** · >> |
|  |
| Imagennan ariba  Wikimedia Commons |

**1904** tabata un schrikkeljaar ku a kuminsá riba un djabièrnè riba e kalènder gregoriano. E ta e di 904 aña di e di 2 milenio; e di 4 aña di siglo 20 i e di 5 aña di dékada 1900.

## A sosodé

**YanüariFebrüariMartAprel**

Bibida sterki ekshibí na e *"Eksposishon Kolonial"* na Willemstad na 1904
**Mei 21 - Na Paris a funda Federashon Internashonal di Federashonnan di Futbol. Fundadónan ta e hulandes Carl Hirschman i e franses Robert Guérin.
* 23 - Na Willemstad a habri e *"Eksposishon Kolonial"* di produktonan agríkola, industrial, artesanal i di peska di e islanan ku ta resorta bou di Kòrsou i Dependensianan.

**YüniYüliOugùstùsSèptèmberÒktoberNovèmberDesèmber**

## A nase

**YanüariFebrüariMartAprelMeiYüniYüliOugùstùsSèptèmberÒktoberNovèmberDesèmber**

## A fayesé

**YanüariFebrüariMartAprelMeiYüniYüliOugùstùsSèptèmberÒktoberNovèmberDesèmber**
# Status di conservacion

*E articulo aki ta uza **ortografia di Papiamento**. Lo aprecia si por mantene e articulo aki na estilo di **Papiamento**.*
Status di conservacionE nivelnan di menasa di IUCN (2001, version 3.1)
E **status di conservacion** di un especie den un tal area, ta indica e probabilidad di su sobrevivencia a lo largo. Varios factor ta hunga un rol den determina e status aki, manera e cantidad di organismo cu ta sobra, e tendencia general den tamaño di poblashon (sea e ta aumenta of bahando), e capacidad reproductivo di e especie, e naturalesa y severidad di menasanan, y otro circunstancia relevante.

E lista mundial mas conoci cu ta evalua e status di conservacion ta e Lista Cora di IUCN (*International Union for Conservation of Nature*). Tambe tin otro listanan mas specialisa. E Lista Cora di IUCN ta distingui entre e siguiente categorianan:

Categorianan di Lista Cora di IUCN| codigo | Ingles | Papiamento |
| --- | --- | --- |
| LC | **LC**, antes LR/lc | *Least Concern* | No menasa (= aktualmente no den peliger) |
| NT | **NT**, antes LR/nt | *Near Threatened* | Sensibel pa menasa (= casi den peliger) |
| VU | **VU** | *Vulnerable* | Vulnerabel |
| EN | **EN** | *Endangered* | Menasa |
| CR | **CR** | *Critically Endangered* | Criticamente menasa |
| EW | **EW** | *Extinct in the Wild* | Extinto den naturalesa |
| EX | **EX** | *Extinct* | Extinto |
| NE | **NE** | *Not Evaluated* | No evalua |
| DD | **DD** | *Data Deficient* | Deficiente di data (=insigur) |
| cd | **CD**, antes LR/cd | *Conservation Dependent* | Dependiente di Conservacion, ta sosode solamente pa especie cu a wordo clasifica den e categoria aki prome cu 2001 y no a wordo re-evalua. Tabata precedi pa "sensibel pa menasa" (NT). |

Mira tambe e kategoria Conservation status di Wikimedia Commons pa mas dato mediatiko tokante di e tema aki.

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo Status di conservacion riba e Wikipedia hulandes, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# International Union for Conservation of Nature

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| International Union for Conservation of Nature |
| --- |
| IUCN |
|  |
|  |
| Historia |
| Fundá | 5 òktober 1948 Fontainebleau |
| Pais | Suisa |
| Personal | 1.089 |
|  |
| Imágen riba  Wikimedia Commons |
| Wèpsait ofisial |
| [Editá Wikidata] · [Manual] |

E **International Union for Conservation of Nature** (**IUCN**, Union Internashonal pa Konservashon di Naturalesa) ta un organisashon internashonal dediká na konservashon di naturalesa i e uso rekursonan natural sostení. Fundá na 1948, el a bira un outoridat lider riba e estado di naturalesa i e medidanan nesesario pa protegé. Su aktividatnan ta inkluí kolektá i analisá dato, investigashon sientifiko, proyektonan riba vèlt, lòbi, i edukashon. IUCN su mishon ta "pa influensiá, enkurashá i asistí sosiedat rònt mundu pa protehá naturalesa i pa garantisá ku tur uso di rekursonan natural ta hustifiká i sostení pa ku medio ambiente".

IUCN a amplia su enfoke for di konservashon di ekologia pa asuntunan mas amplio di desaroyo sostení. En bes di mobilisá pùbliko en general, e organisashon ta buska pa forma akshon di gobièrnu, negoshi, i otro interesado dor di informá, konsehá i konstruí retnan. Den pùnliko, IUCN ta mihó konosí pa e Lista Kòrá di Espesie Menasá di IUCN, ku ta evaluá e status di konservashon di espesie rònt mundu.

IUCN tin mas ku 1.400 organisashon afiliá, tantu gubermental komo no-gubermental, den mas ku 170 pais. Mas o ménos 16.000 sientífiko i eksperto ta kontribuí boluntariamente na su komishonnan. E organisashon ta empleá mas ku 900 personal den mas ku 50 pais, ku su sede na Gland, Suisa. Kada kuater aña e afiliadonan ta reuní na e Kongreso Mundial di Konservashon di IUCN (*IUCN World Conservation Congress*), kaminda nan ta determiná e agenda mundial di konservashon i guia e programa di IUCN.

IUCN ta okupá status di opservadó i konsultativo serka Nashonnan Uni i ta kontribuí na implementashon di vários tratado internashonal riba konservashon di naturalesa i biodiversidat. E organisashon tambe tabata instrumental den establesimentu di e Fondo Mundial pa Naturalesa (*World Wide Fund for Nature*, WWF) i e Sentro di Vigilansia di Konservashon Mundial (*World Conservation Monitoring Centre*). Sinembargo, e organisashon histórikamente a enfrentá krítika pa priorisá konservashon riba e derecho di pueblonan indígena, i den añanan resien su afiliadonan ku e sektor korporativo a lanta kontroversia.

Desde su fundashon, e organisashon su nomber a kambia vários biaha. Di 1948 pa 1956, e tabata wòrdu yamá *International Union for the Protection of Nature* (Union Internashonal pa Protekshon di Naturalesa), i di 1990 pa 2008, e tabata yamá tambe *World Conservation Union* (Union Mundial di Konservashon).

|  |
| --- |
| **Referensia E artíkulo aki òf un vershon anterior di dje ta un tradukshon di e artíkulo International Union for Conservation of Nature riba e Wikipedia ingles, ku ta kai bao di e lisensia Creative Commons Attribution/Share Alike. Mira e historia di edishon einan.
 |
# Somalia

| Republika Federal di Somalia |
| --- |
| Jamhuuriyadda Federaalka Soomaaliya (somali) جمهورية الصومال الفدرالية (árabe) Jumhūrīyat aṣ-Ṣūmāl al-Fidirālīyah |
| **Himno:** Qolobaa Calankeed |
|  |
| Atministrashon |
| Kapital | Mogadishu |
| Stat mas grandi  | Mogadishu |
| Idioma ofisial  | Somali, árabe |
| Gobernashon  | Republika Federal Parlamentario |
|  |  |
| Establesimento di soberania |
|  1 di yüli 1960  | Union i Independensia |
|  |
| **Hefe di estado i gobièrnu**
Presidente Hassan Sheikh Mohamud |
| Geografia |
| Área | 637 657 km² |
| Koordinato  | ﻿ / ﻿ |
| Poblashon |
| Populashon  (2017) | 11.031.386 16.12 habitante/km² |
| Gentilisio | somalí |
| Otro infromashon |
| Unidat monetario  | Shilin Soomaali (`SOS`) |
| Zona di tempu | UTC+3 |
| Wèp | .so |
| Kódigo  | SOM |
| Tel  | 252 |
| Mapa detaya di Somalia |
|  |
|  |
| Imágennan riba  Wikimedia Commons |
| [Editá Wikidata] · [Manual] |

**Somalia** ta un pais afrikano den Kachu di Afrika. E ta komparti frontera ku Djibouti na nortwèst, Etiopia na wèst i Kenia na sùitwèst. E kapital i siudat mas grandi di Somalia ta Mogadishu.

E idiomanan ofisial di Somalia ta somali i árabe, i mayoria di e poblashon ta musulman sunita. Ku un kosta di aproksimadamente 3.000 kilometer, Somalia tin e kosta mas largu di tur pais den Afrika i tambe di e mundu árabe, ku kosta riba tantu e Oséano indio komo e Golfo di Aden.

## Historia

E teritorio ku awe ta Somalia tabata habitá desde tempu antiguo pa pueblonan kushítiko. Durante e Edat antiguo i Edat medieval, e región a bira un sentro importante di komersio internashonal, ku reino i sultanatonan somali manera Adal, Ajuran i Ifat, ku a mantene kontakto ku Arabia, India i Afrika Oriental.

Den siglo 19 i promé parti di siglo 20, Somalia a wòrdu parti entre e podernan kolonial: Somalilandia britániko panort i Somalia italiano pasùit. Den 1960, e dos teritorio aki a uni i a forma Repúblika di Somalia, ku Mogadishu komo kapital. E pais a funshoná inisialmente komo un estado demokrátiko parlamentario.

Na 1969, despues di un golpi di estado militar, Siad Barre a tuma poder i a instalá un gobièrnu outoritario ku ideologia sosialista. Su régimen a goberná te 1991, ora el a wòrdu deroká pa gruponan rebelde. E kaida di e gobièrnu sentral a hiba na un guera sivil, kolapso institushonal i fragmentashon teritorial.

## Mira tambe

* Somalilandia

|  |
| --- |
| Fuente, nota i/òf referensia |

 ·  ·
Paisnan den Afrika

Argelia · Angola · Benin · Botswana · Burkina Faso · Burundi · Chad · Comores · Djibouti · Egipto · Eritrea · Etiopia · Gabon · Gambia · Ghana · Guinea · Guinea-Bissau · Guinea Ekuatorial · Kabo Verde · Kamerun ·Kenia · Kosta di Marfil · Lesotho · Liberia · Libia · Madagascar · Malawi · Mali · Maroko · Mauretania · Mauritius · Mozambique · Namibia · Niger · Nigeria · Republika demokratika di Kongo · Republika Sentral Afrikano · Ruanda · Senegal · Sierra Leone · Somalia · Sudan · Suráfrika · Sur Sudan · Swaziland · Tanzania · Togo · Tunesia · Uganda · West Sahara · Zambia · Zimbabwe
# Etiopia

*E artíkulo aki ta skirbí na **ortografia di papiamentu**. Lo ta apresiá si por mantené e artíkulo aki na estilo di **papiamentu**.*

| Repúblika Demokrátiko Federal di Etiopia |
| --- |
| afar: *Itiyoppiya Federalih Demokrasih Ummuno* amhariko: የኢትዮጵያ ፌዴራላዊ ዴሞክራሲያዊ ሪፐብሊክ (*Ye'Ītyop'iya Fēdēralawī Dēmokrasīyawī Rīpeblīk*) oromo: *Rippabliikii Federaalawaa Dimokraatawaa Itoophiyaa* Somali: *Jamhuuriyadda Dimuqraadiga Federaalka Itoobiya* |
| **Himno:** ወደፊት ገስግሺ ፣ ውድ እናት ኢትዮጵያ *Wedefīt Gesigishī Wid Inat ītiyop’iy* "Marcha Dilanti, Mama Etiopia Stimá"  |
|  |
| Atministrashon |
| Kapital | Addis Ababa |
| Stat mas grandi  | Addis Ababa |
| Idioma ofisial  | Afar, Afaan Oromo, Amhariko, Ingles, Somali, Tigrinya |
| Gobernashon  | Republika |
| Presidente  | Sahle-Work Zewde |
| Promé minister  | Abiy Ahmed |
| Geografia |
| Área | 1.104.300 kilometer kuadra (0.7% awa) |
| Koordinato  | ﻿ / ﻿ |
| Poblashon |
| Populashon  (2023) | 128.691.692 116.54 habitante/km² |
| HDI | 0,498 (2021) |
| Otro infromashon |
| Unidat monetario  | Birr (`ETB`) |
| Zona di tempu | UTC+3 |
| Wèp | .et |
| Kódigo  | ETH |
| Tel  | +251 |
| Mapa detaya di Etiopia |
|  |
|  |
| Imágennan riba  Wikimedia Commons |
| [Editá Wikidata] · [Manual] |

**Etiopia** (na ge'ez: ኢትዮጵያ, transl. ʾĪtyōṗṗyā) ta un pais será for di laman situá den e kachu di Afrika, anto ofisialmente konosi komo e Republika Federal Demokrátiko di Etiopia. E ta e pais di dos mas poblá di Afrika, ku mas ku 85.2 mion hende, i e di dies mas grandi, ku su 1.100.00 km2. E kapital ta Addis Ababa. Etiopia tin frontera ku Eritrea na parti nort, Sudan na parti west, Djibouti i Somalia na parti ost, i Kenia na parti sur.

|  |
| --- |
| Fuente, nota i/òf referensia |

 ·  ·
Paisnan den Afrika

Argelia · Angola · Benin · Botswana · Burkina Faso · Burundi · Chad · Comores · Djibouti · Egipto · Eritrea · Etiopia · Gabon · Gambia · Ghana · Guinea · Guinea-Bissau · Guinea Ekuatorial · Kabo Verde · Kamerun ·Kenia · Kosta di Marfil · Lesotho · Liberia · Libia · Madagascar · Malawi · Mali · Maroko · Mauretania · Mauritius · Mozambique · Namibia · Niger · Nigeria · Republika demokratika di Kongo · Republika Sentral Afrikano · Ruanda · Senegal · Sierra Leone · Somalia · Sudan · Suráfrika · Sur Sudan · Swaziland · Tanzania · Togo · Tunesia · Uganda · West Sahara · Zambia · Zimbabwe
# Djibouti

| Djibouti |
| --- |
| *جمهورية جيبوتي* |
|  |
|  |
| Administracion |
| Capital | Djibouti |
| Idioma oficial  | franses, árabe |
| Geografia |
| Area | 23.200 kilometer kuadra |
| Coordinato  | ﻿ / ﻿ |
| Poblacion |
| Populacion  (2023) | 1.152.944 49.7 habitante/km² |
| HDI | 0,509 (2021) |
| Otro informacion |
| Unidad monetario  | Djiboutian franc |
| Web | .dj |
| Codigo  | DJI |
| Tel  | +253 |
| Mapa detaya di Djibouti |
|  |
|  |
| Imagennan riba  Wikimedia Commons |
| Website oficial |
| [Edita Wikidata] · [Manual] |

**Djibouti** (somali: *Jabuuti*, árabe:جيبوتي *Jībūtī*), ofisialmente **Repúblika Djibouti**, ta un pais chikitu den Afrika, den region di Kachu di Afrika na parti ost di e kontinente afrikano. E pais ta situá stratégikamente na un di e rutanan di navigashon mas trafiká na mundu i tin kontrol riba e entrada na Oséano indio.

## Lokalisashon stratégiko

Djibouti ta situá hopi stratégiko, banda di Estrecho di Bab el-Mandeb, un pasada marítimo esensial ku ta konektá Laman Kòrá ku Golfo di Aden y despues ku Oséano indio. E ruta aki ta un di e rutanan di navigashon mas trafiká na mundu i ta obligatorio pa barkunan ku ta bai òf bin for di Kanal di Suez.

Debí na su posishon geográfiko, varios pais tin base militar na Djibouti.

## Geografia i klima

E tin frontera ku Eritrea panort, Etiopia na west i pasuit i Somalia (region Somaliland) na sùitost. Na ost, Djibouti tin un kosta riba Golfo di Aden i Laman Kòrá.

Djibouti tin un paisahe prinsipalmente di desiertu i volkániko. Un di su lugánan mas konosí ta Lago Assal, un di e puntonan mas abou riba kontinente afrikano i un di e lagonan mas salu di mundu.

E klima ta hopi kalor i seku durante mayó parti di aña.

## Kapital i poblashon

E kapital i siudat mas grandi ta siudat di Djibouti.
E pais tin un área di aproksimadamente 23.200 km² i un poblashon di mas o ménos 1 mion habitante (estimashon resiente).

## Historia

Djibouti tabata un kolonia franses ku nòmber "Somali Franses". Na 1977, e pais a logra su independensia for di Fransia y a bira Repúblika di Djibouti.

## Ekonomia

Ekonomia di Djibouti ta depende prinsipalmente di servisio portuario i transporte, aktividat logístiko pa Etiopia (ku no tin salida directo na laman) i presensia di basenan militar internashonal.

Debí na su klima árido, Djibouti tin poko rekurso natural i poko produkshon agríkola.

 ·  ·
Paisnan den Afrika

Argelia · Angola · Benin · Botswana · Burkina Faso · Burundi · Chad · Comores · Djibouti · Egipto · Eritrea · Etiopia · Gabon · Gambia · Ghana · Guinea · Guinea-Bissau · Guinea Ekuatorial · Kabo Verde · Kamerun ·Kenia · Kosta di Marfil · Lesotho · Liberia · Libia · Madagascar · Malawi · Mali · Maroko · Mauretania · Mauritius · Mozambique · Namibia · Niger · Nigeria · Republika demokratika di Kongo · Republika Sentral Afrikano · Ruanda · Senegal · Sierra Leone · Somalia · Sudan · Suráfrika · Sur Sudan · Swaziland · Tanzania · Togo · Tunesia · Uganda · West Sahara · Zambia · Zimbabwe